cyanic-selkie/wikianc huggingface dataset:
Botola
Botola tunnetaan myös nimellä Groupement National de Football 1 eli GNF 1 on Marokon jalkapallosarjojen korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kaksi viimeistä joukkuetta putoaa GNF 2:een. Sarjan kaksi parasta joukkuetta puolestaan pääsevät Afrikan Mestarien liigan karsintoihin ja kolmanneksi, sekä neljänneksi sijoittuneet Arabian Mestarien liigan ensimmäiselle kierrokselle.
Historian saatossa menestyksekkäin joukkue on ollut Wydad Casablanca 17 mestaruudella. Seuraavaksi menestyneimmät ovat FAR Rabat ja Raja Casablanca 12 mestaruudella.
Yhdistyneiden kansakuntien paikannimiasiantuntijoiden ryhmä
YK:n talous- ja sosiaalineuvosto järjestää viisivuosittain paikannimien standardisoimiskonferenssin (United Nations Conference on the Standardization of Geographical Names eli UNCSGN). UNGEGN valmistelee ja toteuttaa konferenssin päätöslauselmat.
Erik Sjöberg
Erik Sjöberg voi viitata seuraaviin henkilöihin
Bestseller (yritys)
Bestseller Suomessa
Bestsellerin toi Suomeen Eero Enomaa, joka myi liiketoiminnasta osuutensa Bestsellerille 1997. Ensimmäisinä Bestsellerin tuotteista kiinnostuivat Suomessa Stockmannin One Way -nuortenliike ja Pukeva. Ensimmäiset Vero Moda -liikkeet avattiin Hyvinkäälle ja Helsingin Ateneuminkujalle 1990. Miesten farkkumerkki Jack & Jones tuotiin Suomeen 1992.
Katseenseuranta
Historia
1980-luvulta alkaen katseenseurantamenetelmiä on käytetty ihmisen ja tietokoneen vuorovaikutuksen tutkimiseen. Alussa kiinnostuksen kohteena oli erityisesti kuinka käyttäjät etsivät komentoja tietokonevalikoista.
Elektro-okulografiaan perustuva katseenseuranta
Elektro-okulografiaan perustuvassa katseenseurannassa koehenkilön silmien ympärille asennetaan elektrodit, jotka mittaavat silmän lihasten heikkoa sähköpotentiaalia. Sähköpotentiaalin muutoksista voidaan nähdä silmien suunnan muutos. Tällaiset katseenseurantalaitteet eivät kuitenkaan mittaa katseen suuntaa kovin tarkasti. Menetelmää käytetäänkin pääasiassa esimerkiksi unitutkimuksissa, sillä elektro-okulografialla silmän liikkeet voidaan mitata myös silmien ollessa kiinni, toisin kuin optisessa ja mekaanisessa katseenseurannassa.
Oikeusseuraanto
Valtioseuraanto on tapahtuma, jossa päätösvalta jonkin maantieteellisen alueen kansainvälisistä suhteista siirtyy valtiolta toiselle eli edeltäjävaltiolta seuraajavaltiolle. Esimerkiksi Neuvostoliiton hajottua 1991 Venäjä ilmoitti toimivansa sen jatkajavaltiona.
GIAI
GIAI on GS1:n ylläpitämä käyttöomaisuuden yksilöintitunnus, joka toimii yksikön tunnuksena koko sen eliniän. Sitä ei käytetä tuotteiden yksilöintiin.
Ida Noddack
Ura
Tacke työskenteli kemistinä ensin 1921–1923 AEG:llä ja sitten vuodet 1924–1925 Siemens & Halskella. Hän oli ensimmäinen saksalainen nainen, joka työskenteli ammattikemistinä. Vuonna 1925 Tacke aloitti valtiollisessa Physikalisch-Technischen Reichsanstaltin (PTR) laboratoriossa.
Luettelo Venäjän laivaston ilmavoimien kalustosta
Hävittäjät
! scope="col" style="width: 120px;" | ! scope="col" style="width: 60px;"| 2010 ! scope="col" style="width: 120px;"| 2016 ! scope="col" style="width: 120px;"| 2021 ! scope="col" style="width: 5px;"| ! scope="col" style="width: 200px;"|
Erikoistehtävät
! scope="col" style="width: 120px;" | ! scope="col" style="width: 60px;"| 2010 ! scope="col" style="width: 120px;"| 2016 ! scope="col" style="width: 120px;"| 2021 ! scope="col" style="width: 5px;"| ! scope="col" style="width: 200px;"|
Kuljetus
! scope="col" style="width: 120px;" | ! scope="col" style="width: 60px;"| 2010 ! scope="col" style="width: 120px;"| 2016 ! scope="col" style="width: 120px;"| 2021 ! scope="col" style="width: 5px;"| ! scope="col" style="width: 200px;"|
{|class="wikitable"
Aseistus
! scope="col" style="width: 120px;" | ! scope="col" style="width: 120px;"| 2016 ! scope="col" style="width: 5px;"| ! scope="col" style="width: 200px;"|
Wahrheit oder Pflicht
Wahrheit oder Pflicht on saksalaisen industrial metal -yhtye OOMPH!:in kahdeksas studioalbumi, joka julkaistiin 8. helmikuuta 2004.
Avaruustutkimus
Historia
Neuvostoliitto rakensi pitkäaikaisen avaruudessa oleskelun tutkimiseen Saljut- ja Mir-avaruusasemat. Yhdysvallat kehitti Skylab-avaruuslaboratoriota 1970-luvun alkupuolella. 1990-luvulla yhdysvaltalaiset astronautit alkoivat vierailla Mir-asemalla.
Julián Arredondo
Arredondo voitti Italian ympäriajossa 2014 Rifugio Panarottan nousuun päättyneen 18. etapin sekä mäkikirikilpailun.
Oripään seurakunta
Oripään kirkko on suunniteltu Charles Bassin johdolla Intendentinkonttorissa. Seurakuntatalo ja kirkkoherranvirasto sijaitsevat kirkon ja Oripään keskustan puolivälissä kantatie 41:n itäpuolella, kirkko on kantatien länsipuolella.
Hopeavaahtera
Hopeavaahtera (Acer saccharinum) on vaahterakasveihin kuuluva kesävihanta puu, joka kasvaa yleisenä Pohjois-Amerikan keski- ja itäosissa. Tämä keskikokoinen, nopeakasvuinen puu on läheistä sukua punavaahteralle, jonka kanssa se risteytyy luonnossa.
Ulkonäkö ja koko
Hopeavaahtera muistuttaa paljon punavaahteraa, josta sen erottaa parhaiten lehtien avulla. Hopeavaahteralla lehtiliuskojen väliset lovet ovat syvemmät kuin punavaahteralla. Syksyllä hopeavaahteran lehdet saavat kalvakankeltaisen värityksen, kun taas punavaahteralla ne muuttuvat heleänpunaisiksi.
Elinympäristö
thumb|Hopeavaahteran syysväritys on vaisun vaaleankeltainen, vaatimattomampi kuin monilla muilla vaahteralajeilla. Hopeavaahtera viihtyy kosteassa, hyvin vettä läpäisevässä alluviaalimaassa, jonka pH-arvo on vähintään 4,0. Parhaiten se menestyy virtaavan veden äärellä, järvenrannoilla, tulvatasangoilla ja soilla aina 600 metrin korkeuteen saakka. Edullisimmilla kasvupaikoilla se sietää varsin hyvin varjostusta.
Juan Luis Ysern de Arce
13. toukokuuta 1974 Ysern de Arce nimitettiin San Carlos de Ancudin piispaksi, jonka virkaan hänet asetettiin 15. kesäkuuta. Hän erosi 2. kesäkuuta 1974 Calaman hallitsijan tehtävistä. Hän jäi eläkkeelle piispan tehtävistä 15. syyskuuta 2005.
Venäjän–Krimin sota (1552–1576)
Taustaa
Vuonna 1551 Krimin kaaniksi nousi Devlet I, joka Giray-dynastian jäsenenä periytyi suoraan Tšingis-kaanista tämän pojanpojan Togon Temürin kautta. Hänen edeltäjänsä Sahib Giray oli hallinnut sekä Krimin että Kazanin kaanikuntia. Kazanissa oli kuitenkin noussut edeltävien vuosien aikana useita kapinoita.
Rauhanaloitteita levottomina aikoina
Moskovan ja Liettuan välisen aselevon viimeisenä vuotena 1561 Sigismund II kannusti Devletiä aloittamaan sotaretken Venäjälle. Seuraavana vuonna Devlet keräsikin armeijan ja marssi Venäjälle odottamaan Liettuan armeijan liittymistä hänen joukkoihinsa, mutta tätä ei tapahtunut ja sotaretken menestys jäi suhteellisen vähäiseksi, vaikka tataarit piirittivät oma-aloitteisesti joitakin kaupunkeja, kuten Mtsenskiä. Samaan aikaan Venäjän armeija hyökkäsi Liettuaan ja Iivana Julma, joka ei halunnut käydä sotaa kahdella rintamalla lähetti kaanikuntaan diplomaatteja aloittamaan alustavia rauhanneuvotteluja. Devlet, joka oli pettynyt Sigismundin passiivisuuteen, lupasi pidättäytyä sotatoimista. Muut tataariylimykset asettuivat kuitenkin alustavaa aselepoa vastaan ja Devlet teki ryöstöretkiä Venäjän alueille elokuussa ja lokakuussa 1564, sekä jälleen lokakuussa 1565. Uudet rauhanneuvottelut aloitettiin 1566, mutta ne eivät ehtineet tuottaa hedelmää, sillä Osmanien valtakunta alkoi valmistelemaan omaa sotaretkeään Venäjää vastaan ja vasallin asemassa ollut Devlet oli sitoutunut liittämään armeijansa osmanien riveihin.
Idänkenttämyyrä
Levinneisyys
Idänkenttämyyriä tavataan Baltiassa, Venäjällä, Etelä- ja mahdollisesti myös Kaakkois-Suomessa. Idänkenttämyyrä on levinnyt vahingossa laivojen mukana myös Huippuvuorille, jossa sitä tavataan lähinnä hylätyn venäläisen Grumant-kaivoskaupungin lähistöltä.
Tuntomerkit
Idänkenttämyyrän vartalo on 9–12 cm pitkä, häntä noin nelisenttinen. Painoa sillä on 20–50 grammaa. Karvapeite on tasaisen ruskea. Peltomyyrän voi erottaa kenttämyyristä korvien perusteella.
Villanova-kulttuuri
Ennen etruskeja
Maanviljely lienee saapunut tulevalle etruskien alueelle jo varhain, ehkä noin 5400 eaa. sydänsimpukkakeramiikkaa tehneen laivoilla purjehtivan kansan mukana. Tältä ajalta on tehty löytöjä Pienzasta. Eräs varhainen kiveen hakattu hauta oli Ponte San Pietron hauta, ja varhainen hautausmaa Rinalonen hautausmaa. Kulttuurin nousu täällä pohjautui metalliin. Jo ennen etruskeja Rooman pohjoispuolinen Länsi-Italia oli metallintuotannon keskusaluetta. Etruriasta löytyy vuorilta ja kukkuloilta muun muassa kuparia, tinaa, hopeaa ja rautaa. Kuparin käsittelytaito levisi vuoden 4000 eaa. jälkeen tänne ehkä Pohjois-Balkanilta, toinen vaihtoehto on että meritse kulkevat pelasgit toivat sen. Viimeistään kuparia käytettiin 2500–2000 radiohiilivuotta eaa. . Kuparikauden lopulla vallitsi pienellä rannikkokaistaleella Roomasta pohjoiseen (mm. Fosso Coniccinossa) kellopikarikulttuuri. Varhaisia asutuskeskuksia oli Luni. Tämä viittaa siihen, että tämä metallirikkaan vuoriston alue kiinnosti vieraita kansoja jo varhain. Pronssikauden lopulle tultessa asutusten koko kasvoi ja pieniä asutuskeskuksia hävisi. Yksi pronssikauden keskuksista oli Narce. Pronssikaudella alueella kukoisti Terramaren kulttuuri. Noin 1100 eaa. alkaen lähes koko Italiassa vallitsi proto-Villanovan kulttuuri noin 1100–950 eaa. Proto-Villanovan kulttuuri muistutti Tonavan ja Baijarin-Ylä-Itävallan uurnakenttiä ja vastaavia. Luultavammin kulttuuri kuitenkin juontui aiemmasta Terramaren perinteestä. Proto-Villanovan asutukset olivat yleensä pieniä, linoitettuja ja korkealla paikalla.
Ääni
Ultraääniksi kutsutaan yli 20 000 Hz:n taajuuksia ja infraääniksi alle 20 Hz:n taajuuksia.
Ääntä käytetään musiikissa ja laulamisessa taiteellista tai viihteellistä arvoa sisältävien kuuloaistimusten tuottamiseen. Taiteen piirissä ääniä voidaan myös koota äänimaisemiksi tai käyttää erilaisten taideteoksien elementteinä. Ympäristössä esiintyy myös erilaisia ei-toivottuja ääniä, joiden yleisnimitys on melu.
Äänen nopeus
Äänen nopeus mitataan metreinä per sekunti. Nopeus ei ole vakio, vaan se riippuu väliaineesta ja lämpötilasta. Äänen nopeus 0 °C:n lämpöisessä ilmassa on 331,4 m/s ja kasvaa jokaista astetta kohden lämpötilan noustessa. Huonelämpötilassa (22 °C) äänen nopeus on noin 345 m/s.
Hyökkäys Sydneyn satamaan
Japanilaiset sukellusveneet tulittivat kansitykein myös Newcastlen kaupunkia aiheuttaen pieniä vaurioita rakennuksiin.
Caere
Caere oli kulttuurisesti hellenistisin etruskikaupunki ja tärkein kaupunki 600-luvulla eaa. Se on rekonstruoitu arkeologisesti, sillä kirjallisia lähteitä ei ole säilynyt. Hallinnollisesti Caeressa oli senaatti, mutta siihen kuului vain 9 virkamiestä. 700-luvun lopulta eaa. alkaen alueelle syntyi rikkaita hautoja, jotka 600-luvun alkupuolella muodostuivat suoraan kallioon tehdyiksi haudoiksi, jotka peitettiin maakerroksella. Hauta-alue on tuffikukkulan rinne Tolfavuorten äärimmaisellä rinteellä, 6 km mereltä. Täsmälleen samanlaisia ei ole muualla.
Hunt-luokka (hävittäjä)
Tyyppi II
Tyypin aluksista kahdeksantoista tilattiin 4. syyskuuta 1939 ja kaksi lisää seuraavana päivänä. Aluksista kolme valmistui tyypin I mukaisina, mitkä on listattu tyypin 1 luetteloon. Lisäksi 20. joulukuuta 1939 tilattiin kuusitoista alusta.
Karen Autio
Trilogian ensimmäisen osan Second Watch (Sonoris Press 2005) tarina kietoutuu vuonna 1914 tapahtuneeseen RMS Empress of Irelandin haaksirikkoon, jonka tuhannen hukkuneen joukossa oli 70 suomalaissiirtolaista, myös Aution sukulaisia. Päähenkilö on kymmenvuotias Saara Mäki. Tarinan jatko-osa Saara’s Passage julkaistiin 2008. Siinä tytön äiti on joutunut tuberkuloosisairaalaan, josta lähettää tyttärelleen kirjeitä. Trilogian päätösosa Sabotage ilmestyi 2013. Siinä Saara ja sanomalehtiä jakava pikkuveli Jussi seikkailevat ensimmäisen maailmansodan epäluuloisissa oloissa kotikaupungissaan Port Arthurissa.
Kotihiiri
Ravinto
Kotihiiri on synnynnäinen selviytyjä ravinnon suhteen, eikä nirsoile ruokaa valitessaan. Sille kelpaakin hyvin monenlainen ravinto. Luonnossa se syö siemeniä, juuria ja muita kasvinosia. Välipalaksi se nappaa hyönteisiä ja niiden meheviä toukkia ja sopivasti kohdalle osuva raato kelpaa myös. Rakennuksissa asuvat kotihiiret syövät melkein mitä tahansa ruokaa, johon vain pääsevät käsiksi. Kotihiiret pitävät erityisesti erilaisista siemenistä. Hiiret tarvitsevat vain niukalti vettä – valtaosa tarvittavasta nesteestä saadaan ruoka-aineista. Kotihiiri syö omaa ulostettaan, ja saa siitä suolen bakteerien kehittämiä ravintoaineita. Vangittuna hiiri voikin tehdä ulosteensa muun muassa syömänsä ruoan päälle tai juoma-astiaan. Muiden jyrsijöiden tapaan kotihiirikään ei pysty oksentamaan. Syötäväksi kelpaavat myös saippua, liima, kynttilät ja monenlaiset muut kodin tarvikkeet. Kotihiiri on suuri hygieniariski keittiötiloissa, sillä se voi levittää erilaisia tauteja ruokaa etsiessään.
ItäMaito
ItäMaito omisti Valiosta noin neljäsosan.
Suomennettu psykologinen kirjallisuus
Anne-Maria Latikka kirjoittaa Suomennetun tietokirjallisuuden historiassa (SKS 2013), kuinka keskeisten teosten jääminen suomentamatta vie suomalaiselta lukijalta mahdollisuuden tutustua ajatuksiin omalla äidinkielellään. ”Näin lukija jää vaille tarkkaan pohdittuja ajatusprosesseja, joita teoreetikot tarjoavat. Parhaimmillaan klassikot kun eivät paljasta ainoastaan mitä ajatellaan, vaan sen, miten ajatellaan.”
Victor Borge
Norwegian Air Shuttle on maalauttanut Borgen kuvan yhden Boeing 737-800 -koneen ja yhden Boeing 787-9 -koneen pyrstöön.
Kaukolaukaistavat ohjukset
Kaukolaukaistavia ohjuksia pidetään ilmatorjunnan ja meripuolustuksen (rannikkotykistö ja/tai merimaaliohjukset ), jopa itse yleisen asevelvollisuuden ohella niin sanottuina kynnysasejärjestelminä. JASSM-kauppojen yhteydessä annettiin seuraava kuvaus:
Breaking Bad
Taustaa
thumb|left|[[Vince Gilligan vuoden 2013 San Diego Comic-Con International -tapahtumassa.]] Breaking Badin luoja Vince Gilligan vietti muutaman vuoden televisiosarjan Salaiset kansiot (1993–2002) käsikirjoittajana. Gilligan halusi luoda sarjan, jossa protagonistista tulee antagonisti. ”Televisiosarjat ovat historiallisesti hyviä pitämään hahmonsa itse aiheutetussa staasissa, jotta sarjat voivat jatkua vuosien tai jopa vuosikymmenten ajan”, hän sanoi. ”Kun oivalsin tämän, seuraava looginen askel oli miettiä miten voisin tehdä sarjan, jonka keskeinen pyrkimys on muuttua?” Hän lisäsi, että hänen tavoitteenaan oli muuttaa Walter White Mr. Chipsistä Scarfaceksi. Sarjan konsepti syntyi, kun Gilligan jutteli kollegansa Thomas Schnauzin kanssa heidän senaikaisesta työttömyydestä ja vitsaili, että heidän pitäisi laittaa ”metamfetamiinilabra asuntoautoon ja ajella ympäri maata valmistaen metaa ja tehden rahaa.”
Kehitys
AMC tilasi alun perin sarjasta yhdeksän jaksoa, mutta vuosien 2007–2008 käsikirjoittajien lakko rajoitti tuotannon seitsemään jaksoon. Käsikirjoituksen varhaiset versiot sijoittuivat Kalifornian Riversideen, mutta Sonyn ehdotuksesta sarja sijoitettiin Albuquerqueen New Mexicon osavaltion tarjoamien taloudellisten tukien vuoksi. Sarja kuvattiin pääasiassa kinofilmille ja digitaalikameroita käytettiin tarvittaessa lisäkulmiin, näkökulmaottoihin ja ajastettuihin kuvauksiin. Breaking Badin tuottaminen maksoi oletetusti kolme miljoonaa dollaria jaksolta, mikä tekee siitä keskimäärin muita peruskaapelisarjoja kalliimman.
Henry Flood
Henry Flood oli ylituomari Warden Floodin avioton poika. Hänet valittiin Irlannin parlamenttiin vuonna 1759. Tuolloin elettiin muutosvaihetta, jolloin Irlannin parlamenttia hallinnut Irlannin protestanttinen vähemmistö alkoi turhautua siihen, että Irlantia koskeva lainsäädäntövalta oli Englannin parlamentilla. Taitavana puhujana Flood kohosi Irlannin parlamentin sisälle muodostuneen uudistuksia vaatineen pienen oppositioryhmän johtajaksi. Heidän ensimmäinen voittonsa oli vuonna 1768 säädetty laki, joka määräsi järjestämään parlamenttivaalit säännöllisesti kahdeksan vuoden välein, kun sitä ennen uusi parlamentti oli valittu vain Englannin hallitsijan vaihtuessa. Floodin ryhmä sai aikaiseksi myös varojen myöntämistä Irlannin brittihallinnolle koskeneiden budjettiesitysten hylkäämisen parlamentissa vuosina 1769 ja 1771.
FK Vėtra
Historia
Seura perustettiin 1996 Rūdiškėsissa, mutta se siirtyi vuonna 2003 uuden stadionin oston yhteydessä Vilnaan.
Pat Novak for Hire
Sarjan päähenkilö on sanfranciscolaisessa satamassa venevuokraamoa pitävä Pat Novak, joka korvauksesta ottaa vastaan mitä tahansa tehtäviä. Tyypillisesti jossain tehtävän vaiheessa joku tulee murhatuksi, ja Novak syntipukiksi ja vastakkain arkkivihollisensa poliisipäällikkö Hellmanin kanssa. Hellmanin roolissa esiintyi sarjan alkuvaiheessa John Galbraith ja sarjan tultua valtakunnalliseksi Raymond Burr. Novakia avusti alkoholisoitunut entinen lääkäri Jocko Madison, jota esitti aluksi Jack Lewis ja myöhemmin Tudor Owen.
Alexandre Bengué
Alexandre Bengué (s. 22. joulukuuta 1975) on ranskalainen ralliautoilija. Hän kilpaili WRC-sarjassa vuosina 1999–2006 saavuttaen yhden erikoiskoevoiton ja 12 MM-pistettä. Hän kilpaili myös Ranskan mestaruussarjassa vuosina 2002–2004 ja 2008. Vuonna 2003 hän voitti French Asphalt Rally Champion -mestaruuden. Vuonna 2010 Bengué kilpaili IRC-sarjassa.
RN Aviere
Valmistus
Alus tilattiin Livornosta OTO:n telakalta, missä köli laskettiin 16. tammikuuta 1937. Alus laskettiin vesille vielä saman vuoden lopulla 19. syyskuuta ja liitettiin laivastoon 31. elokuuta 1938.
Abu Dhabin Grand Prix 2020
Vapaat harjoitukset
Kolmansissa vapaissa harjoituksissa merkittävin muutos tallien voimasuhteissa oli Renault-tallin vauhdin lisääntyminen, kun Ricciardo oli kolmas ja tallikaveri Esteban Ocon neljäs. Mercedes puolestaan osallistui harjoituksiin maltillisemmin ja kilpailuun valmistautuvana, kun Hamilton ja Bottas jäivät viiden parhaan kuljettajan joukon ulkopuolelle lopputuloksissa. Verstappen oli kolmansien vapaiden harjoitusten nopein ennen tallikaveriaan Alexander Albonia.
Aika-ajot
pienoiskuva|500px|Lopullinen lähtöjärjestys.
Jataka
Jataka on paalinkielinen, 547 kertomusta sisältävä tekstikokoelma, jossa on legendoja Buddhan olomuodoista ennen hänen Buddhaksi tuloaan. Intialainen Jataka on koottu 400-luvulla ja se on monien eläintarinoiden vanhin tunnettu lähde. Kokoelma sisältää proosaa ja runoja toistensa lomassa. Monet tarinat ovat myös osa-aineksena vanhoissa burmalaisissa näytelmissä. Näytelmiä loivat erityisesti merkittävät burmalaiset dramaatikot U Kyin Un (1819–1853) ja U Pon Nyan (1807–1866). Kertomukset julkaisi 1877–1897 tanskalainen indologi Viggo Fausbøll nimellä The Jatakas kuutena niteenä. Englanninkielisen käännöksen teki Cowell 1895–1913 ja saksankielisen Dutoit 1908–1920. Suomeksi on julkaistu valikoima kertomuksia Virpi Hämeen-Anttilan kääntämänä nimellä Kun Buddha syntyi hanhen hahmoon (Basam Books 1998) ja Päivi Lankisen ruotsista suomentama mukaelma vanhasta Jataka-kertomuksesta Villisti pakoon (kirjoittanut Veronica Leo, Tammi 1996).
Opiskelijan Tampere
Yhdistyksen jäseniä ovat Tampereen ammattikorkeakoulun opiskelijakunta (Tamko), Tampereen ylioppilaskunta(TREY). Yhdistyksen kannatusjäseniä ovat Tampereen kauppakamari, Tampereen ammattikorkeakoulu, Tampereen Korkeakoulusäätiö, Hämeen ammattikorkeakoulun opiskelijakunta (HAMKO), sekä Poliisiammattikorkeakoulun opiskelijakunta (Polamko).
Enfield
Enfield voi tarkoittaa seuraavia:
Modultek
Modultek oli suomalainen, vuonna 1989 perustettu yritys, joka myi ja kehitti ohjelmistoja ja palveluita tuotetiedon hallintaan ja informaation laadun hallintaan. Koska nimike on tuotetietojen ydin, Modultekin painopiste ja erityisosaamista on nimikkeiden hallinta yrityksen eri prosesseissa. Modultekin tunnetuimmat ohjelmistoratkaisut ovat Aton ja SolidPDM, jotka ovat CAD/CAM-yhdistyksen vuosittain teettämien kyselyiden mukaan (viimeisin kysely 2013) Suomen suosituin PDM-järjestelmä, sekä CodeMaster.
Alamäkeen
Hitchcockin cameorooli
Alfred Hitchcockilla ei ole elokuvassa cameoroolia.
Tuotanto
Alamäkeen perustuu David L’Estrangen kirjoittamaan näytelmään Down Hill. L’Estrange oli Ivor Novellon ja Constance Collierin salanimi, jolla he olivat myös kirjoittaneet näytelmän The Rat, josta tuotantoyhtiö Gainsborough oli tuottanut elokuvan pari vuotta aikaisemmin.
Julie Payette
Payette on kanadanranskalainen, joka puhuu sujuvaa ranskaa ja englantia. Hän puhuu myös espanjaa, saksaa, italiaa ja venäjää. Hän oli naimisissa montrealilaisen insinöörin François Brissetten kanssa. Nykyinen puoliso Billie Flynn on koelentäjä ja Kanadan puolustusvoimien entinen upseeri. Payettella on kaksi poikaa. Payette soittaa pianoa ja on muun muassa laulanut Montrealin sinfoniaorkesterin kanssa. Payette on osallistunut aikaisemmin avaruussukkulalento STS-96:lle. Hän on viettänyt yli 25 päivää avaruudessa. Payette on CSA:n johtava astronautti ("chief astronaut") ja osallistui viimeksi avaruussukkulalento STS-127:lle. Hän työskenteli lennon STS-121 lennonjohdossa Houstonissa CAPCOMina.
Ura kenraalikuvernöörinä
Pääministeri Justin Trudeau ehdotti Payettea kenraalikuvernööriksi heinäkuussa 2017. Hänen valintaansa kiiteltiin laajasti huolimatta siitä, että virkaan pyrittiin alun perin saamaan joku Kanadan alkuperäisväestön edustaja. . Kun Trudeau oli valinnut Payetten virkaan, tämä joutui välittömästi skandaalin kohteeksi: Payette oli pyytänyt yhdysvaltalaista tuomioistuinta salaamaan asiakirjat koskien Payetten ja tämän ex-miehen Billie Flynn avioeroa.
Suora summa
Suoraan summaan liittyvä käsite on suora tulo, joka on joskus sama asia kuin suora summa, mutta joskus se voi olla aivan erilainen.
William Laud
thumb|William Laud
Felix Nussbaum
Kuolemanleirille
Vuosi 1944 oli traaginen Nussbaumin perheelle. Helmikuussa Felixin vanhemmat Philipp ja Rahel kuolivat Auschwitzin keskitysleirillä. Heinäkuussa saksalaiset löysivät Felixin ja Felkan ullakolla sijainneesta piilopaikasta. Heidät pidätettiin ja vietiin Mechelenin siirtovankileirille, jossa heille annettiin vankinumerot XXVI/284 ja XXVI/285. Heidät kuljetettiin edelleen Auschwitziin, jossa Felix murhattiin viikon kuluttua 2. elokuuta. Nussbaumin veli lähetettiin Auschwitziin 3. syyskuuta ja hänen kälynsä ja sisarentyttärensä murhattiin siellä 6. syyskuuta. Joulukuussa hänen veljensä, perheen viimeinen, kuoli uupumukseen Stutthofin keskitysleirillä. Koko Nussbaumin perhe lakkasi olemasta yhden vuoden aikana.
Alankomaiden parlamenttivaalit 2010
Vaikutukset
Parlamenttivaalien tulos on johtanut Alankomaiden puoluekentän ennennäkemättömään pirstaloitumiseen ja hallitusneuvottelujen uskotaan venyvän viikkojen ellei jopa kuukausien mittaiseksi. Balkenende ilmoitti jättävänsä puolueensa johtajuuden ja oman parlamenttipaikkansa ennen kuin kaikkia ääniä oli ehditty edes laskea. Hän jatkaa kuitenkin virkaatekevänä pääministerinä kunnes uusi hallitus on saatu koottua.
Šahtjorsk
Paikkakunta on syntynyt Venäjän–Japanin sodan jälkeen, jolloin alue kuului Japanille. Vuoteen 1946 saakka sen nimenä oli Toro. Vuonna 1947 siitä tuli Šahtjorskin kaupunki. Talous perustuu kivihiilen tuotantoon.
Harri Harvala
pienoiskuva|304x304px|Harvala 1960-luvulla. Harri Vesa Harvala (s. 13. toukokuuta 1941 Tampere) on suomalainen entinen jääkiekkoilija, pelipaikaltaan puolustaja. Hän pelasi SM-sarjassa vuosina 1960–1970 ja voitti kaksi Suomen-mestaruutta.
Luettelo Suomessa järjestettävistä historianelävöitystapahtumista
Nauravan Lohikäärmeen viikinkipäivä
Nauravan Lohikäärmeen viikinkipäivä on vuodesta 2016 Euran Nauravan Lohikäärmeen opastuskeskuksessa järjestetty viikinkiaikainen historianelävöitystapahtuma.
Rosalan viikinkipäivä
Rosalan Viikinkikeskuksessa vuodesta 2005 järjestetty vuosittainen viikinkiaikainen tapahtuma.
RN Ascari
Valmistus
Alus tilattiin Livornosta OTO:n telakalta, missä köli laskettiin 11. joulukuuta 1937. Alus laskettiin vesille 31. heinäkuuta 1938 ja liitettiin laivastoon 6. toukokuuta 1939.
Palvelus
Alus upposi 24. maaliskuuta 1943 osuttuaan miinaan.
Ediacara Hills
Aiheesta muualla
-29.79753°N, 138.75613°W
Rocktieto
Rocktieto 2
Rocktieto 2 sisältää hakusanat välillä F–M. Kirjan on kustantanut ensimmäisen osan tavoin Lehtijussi Oy ja se on painettu kustantamon kirjapainossa Pirkkalassa vuonna 1979 (ISBN 951-639-000-5). Kannen on suunnitellut J. Auersalo ja takakannen esittelytekstin on tehnyt Markku Tuuli. Kirjassa on 256 sivua.
Eddie Irvine
Formula 1 -ura
thumb|250px|Eddie Irvine [[Jaguar Racing|Jaguarin ratissa Yhdysvaltain GP:ssä 2002]] Irvine aloitti F1-uransa Jordanilla kauden toiseksi viimeisessä kilpailussa Japanin GP:ssä, jossa hän saalisti yhden MM-pisteen sijoittumalla kuudenneksi. Irvinen kilpailu muistetaan myös siitä, että hän ohitti kilpailua johtaneen Ayrton Sennan, joka oli aiemmin ohittanut Irvinen kierroksella. Vihainen Senna löi Irvinea kisan jälkeen kasvoihin. Irvine ajoi Jordanilla myös seuraavat kaksi kautta parhaana saavutuksenaan kolmas tila Kanadan GP:ssä kaudella.
Sveitsi
Sveitsi (,, , retorom. Svizra), virallisesti Sveitsin valaliitto (, lyhenne CH), on valtio Keski-Euroopassa.
Sveitsin valaliitolla on pitkä historia puolueettomana valtiona. Se ei ole osallistunut sotiin vuoden 1815 jälkeen ja liittyi Yhdistyneisiin kansakuntiin vasta vuonna 2002. Sveitsissä sijaitsee paljon kansainvälisiä järjestöjä, kuten YK:n toiseksi suurin toimipiste, Kansainvälinen järjestelypankki, Punainen risti, Maailman kauppajärjestö, Kansainvälinen työjärjestö ja urheilujärjestöjä, kuten Kansainvälinen jalkapalloliitto FIFA, Kansainvälinen Jääkiekkoliitto IIHF ja Kansainvälinen olympiakomitea. Euroopan tasolla maa oli yksi Euroopan vapaakauppajärjestön perustajista ja kuuluu Schengen-alueeseen, vaikka se ei olekaan liittynyt Euroopan unioniin.
Fyysinen maantiede
thumb|left|250px|Sveitsin topografinen kartta. Juravuoret sijaitsevat maan luoteisrajalla, Alpit kohoavat etelässä ja kattavat yli puolet Sveitsin pinta-alasta. Mittelland jää niiden väliin. thumb|250px|left|[[Alppitähti eli Edelweiss.]]
Sveitsin pinta-ala on 41 290 neliökilometriä. Maa voidaan jakaa maantieteellisesti kolmeen osaan: Juravuoristoon, Mittellandiin ja Alppeihin.
Keskiaikainen valtioliitto
Vuonna 1291 kolme metsäseutua, Uri, Schwyz ja Unterwalden solmivat valaliiton ja yhdistivät voimansa taistelussa Habsburg-sukua vastaan. Valaliiton perustamispäivänä pidetään perinteisesti 1. elokuuta 1291, jota vietetään Sveitsin kansallispäivänä. Morgartenin taistelussa vuonna 1315 liittolaiset löivät Habsburgien joukot, jotka olivat tulleet puolustamaan Einsiedelnin luostaria, jonka Schwyzin maanviljelijät olivat vallanneet.
1300-luvulla liitto alkoi laajentua, kun Luzern liittyi siihen 1322. Zürich seurasi vuonna 1351, Zug vuonna 1352 ja Bern vuonna 1353. Glarus otettiin mukaan vähäisemmin oikeuksin vuonna 1352. Kyse oli siis kaupunkien ja laaksojen muodostamasta liitosta, eikä se ollut yhtenäinen vaan muodostunut joukosta erillisiä liittosopimuksia yksittäisten osallisten välillä.
Harmaaraitahaukka
Ulkonäkö
Harmaaraitahaukka on keskikokoinen metsissä elävä lintu. Sen siivet ovat lyhyemmät ja pyrstö pitempi kuin yleensä muilla saman suvun linnuilla. Aikuisen linnun selkä on siniharmaa, ohutjuovainen, ja alapuolelta se on valkoinen. Pyrstö on musta, ja siinä on kaksi kolme raitaa, perä on valkoinen. Nuoren linnun selkä on tummanruskea, ja alapuoli on kellanruskearaitainen, pyrstö ruskeanharmaa, ja siinä on 5-9 kapeaa mustaa juovaa. Silmäjuova on tummanruskea. Sekä aikuisella, että nuorella linnulla on nokka harmaa tai musta, iiris ruskea ja vahanahka ja koivet keltaiset. Koiraat ovat naaraita pienempiä.
Sveitsi
Poliittinen järjestelmä
Sveitsin hallintojärjestelmä on ainutlaatuinen maailmassa. Sveitsillä ei ole varsinaista valtionpäämiestä, vaan toimeenpanovaltaa käyttää seitsenjäseninen liittoneuvosto, jonka puheenjohtajaksi, liittopresidentiksi, valitaan yksi jäsenistä yksivuotiselle kaudelle. Kaksikamarinen parlamentti eli liittokokous hallitsee yhdessä kansanäänestyksissä äänestävien sveitsiläisten kanssa. Liittokokouksella on oikeus lainsäädäntöön, mutta suuri osa laeista käy läpi hyväksymisprosessin kansan­äänestyksessä. Kansallisneuvoston eli alahuoneen 200 jäsentä valitaan pääosin suhteellisella vaalilla. Poikkeuksen muodostavat kuusi vähäväkistä kantonia, joista valitaan vain yksi edustaja enemmistövaaliperiaatteella. Ylähuoneen 46 jäsentä – yksi entisistä puolikantoneista ja kaksi muista kantoneista – valitaan suoralla enemmistövaalilla. Toimikausi on molemmissa kamareissa neljä vuotta.
Armeija ja asevelvollisuus
Sveitsiläisistä miehistä noin 60 prosenttia suorittaa varusmiespalveluksen. Sveitsissä on panostettu paljon väestönsuojeluun. Väestönsuojatilat ovat korkealuokkaisia, ja noin 17 prosenttia asevelvollisista koulutetaan väestönsuojelutehtäviin.
Aluejako
thumb|300px|Sveitsin kantonit Sveitsin valaliitto koostuu 26 kantonista. Kantonit koostuvat yhteensä 2 212 kunnasta, ja lisäksi kantoneihin kuuluu 43 vesialuetta ja yksi maa-alue, jotka eivät kuulu mihinkään kuntaan (1. tammikuuta 2019). 18 kantonissa on myös hallinnollinen välitaso, jonka nimi vaihtelee kantonista toiseen. Saksankielisissä kantoneissa hallintoalueen nimi on yleisimmin Bezirk (myös Amtsbezirk, Wahlkreis tai Landesteil), ranskankielisissä district (myös retoromaaniksi Graubündenissä) ja italiankielisissä distretto. Hallintoalueita on kaikkiaan 148 (1.1.2013).
Talous
Sveitsin talous perustuu koulutettuun ja erikoistuneeseen työvoimaan. Suurin sektori on palvelusektori (vuonna 2003 noin 72 prosenttia). Teollisuuden tuotteista tunnetaan ulkomailla perinteisesti parhaiten kellot, linkkuveitset, suklaa, viinit ja juustot. Maataloudesta elantonsa hankkii vain noin viisi prosenttia väestöstä, vaikka yli puolet pinta-alasta on maatalouteen sopivaa. Sveitsi on pitkään ollut sijoittajien suosiossa tiukan pankkisalaisuuden ja valuuttansa vakauden ansiosta. Veronkierto ei monissa tapauksissa anna Sveitsissä oikeutta rikkoa pankkisalaisuutta, mikä on tuonut sveitsiläisiin pankkeihin myös rahanpesua ja varallisuuden piilottamista. Vuonna 2004 sovittiin kuitenkin, että EU-kansalaisten varoja sveitsiläisissä pankeissa voidaan verottaa.
Sveitsin merkittävimmät luonnonvarat ovat vesivoima, suola, puu ja maataloustuotteet. Sveitsin vuotuinen viennin arvo on noin 200 miljardia frangia. Merkittävimmät vientituotteet ovat lääkkeet ja vitamiinit, teollisuuden koneet ja laitteet, kellot, hienomekaniikka sekä sähkö- ja elektroniikkalaitteet. Erityisesti lääketeollisuus on kasvattanut osuuttaan: sen osuus viennin arvosta nousi 10 vuodessa (vuosina 2000–2010) 17 prosentista 30 prosenttiin, ja vuonna 2010 sen arvo oli 61 miljardia frangia. Samana vuonna kelloteollisuuden viennin arvo oli 16 miljardia frangia.
Ruokakulttuuri
thumb|250px|[[Fondue-ateria.]] thumb|250px|[[Zermatt Matterhornvuoren juurella on suosittu talviurheilukohde.]]
Urheilu
Kaikkein suosituin urheilulaji on kuitenkin jalkapallo. Maan pääsarjassa Super Leaguessa pelaa kymmenen joukkuetta, ja Sveitsin jalkapallomaajoukkue on pelannut kymmenen kertaa maailmanmestaruuskilpailujen lopputurnauksessa (viimeksi 2014). Elokuussa 2017 se oli FIFA:n rankingissa sijalla 4. Jalkapallon Euroopan-mestaruuskilpailut 2008 pelattiin Sveitsissä ja Itävallassa. Myös jääkiekko on suosittua; Sveitsin korkein liigataso on nimeltään National League A. Viimeksi maa toimi jääkiekon maailmanmestaruuskilpailujen isäntänä vuonna 2009.
Kolumbian kongressi
Istuntokaudet
Kongressilla on vuodessa kaksi sääntömääräistä istuntokautta: ensimmäinen 20 heinäkuuta - 16. joulukuu, ja toinen 16. maaliskuusta - 20. kesäkuuta.
Hämeenlinnan Paukku
Palkitut
Vuoden tulokas:
Hanbok
thumb|Hanbokia käyttävät miehet, naiset ja lapset. Hanbok (, Pohjois-Koreassa joseon-ot (조선옷)) on korealainen kansallispuku. Se oli arkivaate vielä 1900-luvun alussa, mutta nykyisin useimmat korealaiset käyttävät hanbokia vain juhlapäivinä kuten häissä, hautajaisissa ja syntymäpäivänä. Joissakin maaseudun kylissä saattaa nähdä hanbokeja arkivaatteinakin.
Éder (portugalilainen jalkapalloilija)
Seurajoukkue
Éder siirtyi kesällä 2015 Englannin Valioliigan Swanseaan, jossa hän pääsi pelaamaan 13 pääsarjaottelussa yhteensä vain 267 minuuttia ilman maaleja. Kokonaisuudessaan hän pelasi 15 cup- ja sarjaottelussa, mutta ei onnistunut tekemään eikä syöttämään niissä maaliakaan. Helmikuun 2016 alussa hän siirtyi lainalle Ranskan Ligue 1 -seura Lilleen, jossa teki loppukauden aikana kuusi maalia pelaamissaan 13 sarjaottelussa. Hän siirtyi pysyvästi Lilleen kesällä 2016.
Ruusuvuoren koulu
Koulun nimi ja historia
Ruusuvuoren koulun nimi juontaa koululle alun perin suunnitellun sijaintipaikan, Ankkalampien itäpuolella sijaitsevan Ruusuvuorenmäen nimestä. Tonttivaihdon jäätyä toteutumatta koulu rakennettiin Ankkalammen toiselle puolelle, mutta kouluhanke ja sen pohjalta syntynyt koulu säilytti nimensä. Ruusuvuoren koulu valmistui vuonna 1970. Syksystä 1977 lähtien, kun kansalais- ja keskikouluista siirryttiin Vantaalla peruskoulujärjestelmään, Ruusulan koulu toimi yhdessä nykyisen Korson koulun kanssa. Oppilaita oli jossain vaiheessa yli 800 ja koulu oli Suomen suurimpia yläasteita. Koulujen nimenä olivat tuolloin Korson koulu yksi ja Korson koulu kaksi. 1980-luvun alussa koulut eriytettiin omiksi yläasteikseen. Ruusuvuoren koulu remontoitiin täysin vuosina 2003–2005. Opiskelu tapahtui remontin aikana koulupihalla sijainneissa tilapäisparakeissa.
Jean-Luc Ettori
Ura valmentajana
Syyskuussa 2005 hän siirtyi Monacon maalivahtivalmentajaksi ja toimi tehtävässä heinäkuuhun 2008 saakka.
Walk Among Us
Walk Among Us on yhdysvaltalaisen horror punk-yhtye Misfitsin ensimmäinen virallinen studioalbumi, joka julkaistiin maaliskuussa 1982. Albumilla on monia Misfits-klassikoiksi jääneitä kappaleita, kuten "Vampira", "I Turned into a Martian", "Skulls", "Astro Zombies".
Susan Kare
Susan Kare (s. 1954 Ithaca, New York, Yhdysvallat) on yhdysvaltalainen graafinen suunnittelija ja kuvataiteilija, joka on tullut tunnetuksi Applelle ja muille ohjelmistoyrityksille suunnittelemistaan minimalistisista kuvakkeista. Kuvakkeiden ja kirjasintyyppien lisäksi hän on tehnyt yrityksille imago- ja tuotesuunnittelua. Applen ohella hänen tunnetuimpia asiakkaitaan ovat olleet Microsoft, Facebook ja New Yorkin Museum of Modern Art.
Nuoruus
Kare syntyi New Yorkin Ithacassa ja varttui Pennsylvanian Lower Merionissa, jossa hän kävi Harriton High Schoolia. Hänen isänsä Morley Richard Kare työskenteli aistifysiologian professorina Pennsylvanian yliopistossa ja oli erikoistunut haju- ja makuaistin tutkimukseen.
Thomas Moore
Moore opiskeli Trinity Collegessa Dublinissa ja tutustui siellä kapinallisiin. Itse hän ei osallistunut protesteihin brittihallintoa vastaan muuten kuin isänmaallisuutta lietsovilla kirjoituksillaan.
Ryan White (jääkiekkoilija)
Ura
Elokuussa 2014 White jätti Canadiensin organisaation siirtyessään yksivuotisella kahden suunnan sopimuksella Philadelphia Flyersiin.
Bobby Aro
Robert Leroy ”Bobby” Aro (22. lokakuuta 1926 Zim, Minnesota, USA – 19. tammikuuta 1996) oli toisen polven amerikansuomalainen radiotoimittaja ja viihdetaiteilija Yhdysvaltojen Minnesotassa. Hän tuli tunnetuksi myös Suomessa vuonna 1979 julkaistun kokoelma-albumin Kapakka in the Kaupunki myötä. Levyn humoristiset, amerikansuomella höystetyt kupletit soivat 1980-luvulla usein Suomenkin radio-ohjelmissa, ja Aro kävi Suomessa esiintymässä vuonna 1980 säestäjänään suomalainen kantrirockyhtye Vanha Isäntä.
Kreikan arkaainen kuvanveisto
Maantieteellisesti arkaainen kuvanveisto voidaan jakaa kahteen päätyyppin, eurooppalaiseen ja aasialaiseen (tai itäkreikkalaiseen) tyyliin. Tärkeimpiin keskuksiin kuuluvat Ateena ja Samos, joista on säilynyt veistoksia parhaiten kehityksen eri vaiheista, sekä Aigina, Argos, Korintti, Naksos, Paros ja Sikyon, joista on säilynyt lähinnä yksittäisiä teoksia.
Varhainen arkaainen kausi
pienoiskuva|upright|[[Nikandren kore, n. 650 eaa.]]
Kreikkalainen kuvanveisto vaikuttaa alkaneen kehittyä uudelleen 700-luvulla eaa. mykeneläisen kulttuurin romahdusta seuranneiden niin kutsuttujen pimeiden vuosisatojen jälkeen.
Madame X
Madame X on yhdysvaltalaislaulaja Madonnan neljästoista studioalbumi. Albumin julkaisi Interscope Records 14. kesäkuuta 2019.
Kreikan arkaainen kuvanveisto
Keskinen ja myöhäinen arkaainen kausi
Arkaaisen kauden lopulla noin 490 eaa. alkaen kuvanveisto alkoi kehittyä kohti varhaisen klassisen kauden niin kutsuttua ankaraa tyyliä.
Lucien Muller
Lucien Muller (s. 3. syyskuuta 1934) on saksalaissukuinen ranskalainen eläkkeellä oleva jalkapallovalmentaja ja keskikenttäpelaaja.
FC Hämeenlinnan kausi 2011
Suomen Cup
5.kierros
6.kierros
RN Granatiere (1938)
Valmistus
Alus tilattiin Palermosta CNR:n telakalta, missä köli laskettiin 5. huhtikuuta 1937. Alus laskettiin vesille 24. huhtikuuta 1938 ja liitettiin laivastoon 1. helmikuuta 1939.
Ifosfamidi
Vaikutusmekanismi, käyttö ja metabolia
Ifosfamidin käyttöön liittyviä haittavaikutuksia ovat myrkyllisyys luuydinkudokselle, munuaisille ja virtsarakolle. Virtsarakon haavautumien muodostumista voidaan ehkäistä annostelemalla ifosfamidin kanssa natriummerkaptoetaanisulfonaattia eli mesnaa. Ifosfamidi aiheuttaa melko usein myös enkelopatiaa, joka voi osittain johtua klooriasetaldehydistä, ja tätä voidaan lieventää metyleenisinisellä.
HMS Rose (1740)
Palvelus
Alus otettiin palvelukseen 15. heinäkuuta 1740 päällikkönään vasta kapteeniksi ylennetty Thomas Frankland. Ensimmäiseksi tehtäväkseen hän sai viedä Bahaman uudeksi kuvernööriksi nimitetyn John Tinkerin saarille. Purjehdus Atlantin yli aiheutti kiinnityksiin pieniä vaurioita, jotka korjattiin joulukuussa Falmouthissa, Antigualla.
Brighton/Worthing/Littlehampton
Alueen kunnat ja kaupungit
* Osa Brighton & Hoven kaupunkia
Jevhenija Snihur
Hänen 100 metrin aitojen ennätyksensä on 12,81 s, jonka hän juoksi Annecyssa 22. kesäkuuta 2008. 60 metrin aidat hän on juossut aikaan 8,06 s Valenciassa 8. maaliskuuta 2008.
The British Trust for Ornithology
BTO:n julkaisuja ovat:
Diltiatseemi
Diltiatsemiini on sydämen sykettä hidastava kalsiumkanavan salpaaja. Sitä voidaan käyttää sepelvaltimotaudissa, jos potilas ei siedä beetasalpaajaa. Sitä käytetään myös hypertension eli kohonneen verenpaineen hoidossa. Sillä voidaan myös hidastaa eteisvärinässä kammiovastetta. Annostus tulee säätää yksilöllisesti. Keskimääräinen tarvittava annos on 180–240 mg päivässä jaettuna 2 osa-annokseen.
Elektrosyklinen reaktio
Myötä- ja vastakiertoisuus
Reaktion myötä- tai vastakiertoisuus riippuu reaktion lähtöaineesta ja siitä suoritetaanko reaktio termisenä vai fotokemiallisena. Jos molekyylissä olevien п-elektronien määrä on 4n, missä n on positiivinen kokonaisluku ovat termiset elektrosykliset reaktiot myötäkiertoisia ja fotokemialliset elektrosykliset reaktiot vastakertoisia. Piielektronien lukumäärä yhdisteessä voi olla myös 4n+2. Tällöin terminen reaktio on vastakiertoinen ja fotokemiallinen reaktio on myötäkiertoinen.
Björn Collinder
Collinder oli pitkään Uppsalan yliopiston fennougristiikan professori.
Miles Davis
1950-luku
Davis sai vuonna 1951 pitkän levytyssopimuksen Prestigen kanssa. Vuonna 1955 hän alkoi levyttää Columbialle, mutta vanhan sopimuksen takia joka toinen levy ilmestyi Prestigeltä. Hän kokosi klassisen kvintettinsä, jossa soitti John Coltrane, Red Garland, Paul Chambers ja Philly Jo Jones. Kvintetistä muodostui sekstetti, kun Cannonball Adderley liittyi yhtyeeseen. Kun Jo Jones erosi, hänen tilalleen tuli rumpuihin Jimmy Cobb ja Garlandin tilalle pianoon Bill Evans.
Turkin Grand Prix 2020
Vapaat harjoitukset
Toisissa vapaissa harjoituksissa monella tallilla oli Red Bullia ja Ferraria lukuun ottamatta vaikeuksia vauhdin kanssa. Verstappen oli myös toisten vapaiden harjoitusten nopein ennen Leclerciä. Mercedeksen Valtteri Bottas jäi Verstappenin kärkiajasta yli puoli sekuntia ja tallikaveri Hamilton melkein sekunnin, vaikka he olivat lopputuloksissa kolmas ja neljäs. AlphaTaurin kuljettajat saivat perjantain vapaita harjoituksia varten autoihinsa uudet tuki- ja pohjalevyt, joiden avulla Daniil Kvjat oli kuudes ja Pierre Gasly seitsemäs.
Kolmansissa vapaissa harjoituksissa kuljettajien haasteena oli liukkaan päällysteen lisäksi myös rankkasade, minkä seurauksena monet kuljettajat pyörähtivät tai olivat lähellä kolaroida autonsa toistensa autoihin tai ratavalliin. Verstappen oli kolmansien vapaiden harjoitusten nopein. Hamilton ajoi harjoitusten aikana vain muutaman kierroksen, koska hänen mielestään olosuhteet olivat hankalat.
Aika-ajot
Aika-ajojen viimeisessä osiossa talleilla oli vaikeuksia valita olosuhteisiin sopiva rengasseos väli- ja sadekelin renkaan välillä. Mercedeksen hankaluudet sateella jatkuivat molemmilla rengasseoksilla, minkä vuoksi Hamilton oli kuudes ja Bottas yhdeksäs. Racing Pointin Sergio Pérez vaihtoi välikelin renkaisiin ja ajoi nopeita kierrosaikoja, kunnes joutui nopealla kierroksellaan väistämään Giovinazzia ja pyörähti. Pérezin tallikaveri Lance Stroll sen sijaan ajoi F1-uransa ensimmäisen paalupaikan sateisissa olosuhteissa.
Luettelo Suomessa toimivista historianelävöitysryhmistä
Birckalan kaarti
Birckalan kaarti on pirkkalalainen viikinkiajan historianelävöitysryhmä, joka harjoittelee viikinkihenkisiä taistelutaitoja.
Kaarle Knuutinpojan jousiampujat ry
Kaarle Knuutinpojan jousiampujat ry on Turussa toimiva jousiampumiseen keskittynyt keskiajan historianelävöitysyhdistys.
Turun Suurtorin keskiaika ry
Turun Suurtorin keskiaika ry on keskiajan elävöitysyhdistys, joka järjestää Turun keskiaikaisia markkinoita. Yhdistyksen tavoitteena on edistää keskiajan ja erityisesti Turun keskiaikaisen historian ja arkeologian sekä muinaistekniikan ja perinteisten käsityötaitojen tuntemusta, tunnettavuutta ja harrastusta. Yhdistys toimii linkkinä ja yhteistyön edistäjänä suuren yleisön, keskiajan historian ja historian elävöittämisen harrastajien sekä yhdistysten, museoiden ja tiedeyhteisön välillä.
Mustan virran keskiaikaseura ry
Mustan virran keskiaikaseura ry on vuonna 2013 perustetty savonlinnalainen keskiajan elävöitysyhdistys, joka järjestää keskiaika- ja muita tapahtumia Savonlinnassa.
Etulinja
Etulinja on suomalainen, toisen maailmansodan historiaa elävöittävä ryhmä. Vuodet 1939–1945.
Salibandyn alle 19-vuotiaiden poikien maailmanmestaruuskilpailut 2001
Sijoitus- ja mitaliottelut
Sija 5
Kirkon kymmenysneuvosto
Kirkon kymmenysneuvosto (engl. Council on the Disposition of the Tithes) on Myöhempien Aikojan Pyhien Jeesuksen Kristuksen kirkossa elin, joka valvoo ja ohjaa kirkon jäsenten maksamien kymmenysten käyttöä. Kymmenysneuvoston muodostavat ensimmäisen presidenttikunnan, johtavan piispakunnan ja kahdentoista apostolin koorumin jäsenet. Kymmenysneuvostossa puhetta johtaa Myöhempien aikojen pyhien Jeesuksen Kristuksen kirkon presidentti. Kirkon ensimmäinen presidentti Joseph Smith perusti kymmenysneuvoston 8. heinäkuuta 1838.
Antiikin Kreikan kuvanveisto
Tausta Egeanmeren pronssikautisissa kulttuureissa
Vaikka säilyneitä veistoksia on vähän, niissäkin voidaan erottaa tiettyä naturalismia ja humanismia, joka eroaa saman ajan suurellisista veistoksista Egyptissä ja Kaksoisvirranmaassa, ja vaikuttaa ounastelevan myöhempää kreikkalaista taidetta.
Arkaainen kuvanveisto
600-luvun eaa. alussa kreikkalaiset saivat uusia vaikutteita Egyptistä ja Levantista. Seurannutta itämaisten vaikutteiden kautta Kreikassa kutsutaan orientalisoivaksi kaudeksi. Vaikutteet näkyivät myös kauden kuvanveistossa, jossa veistokset olivat egyptiläisten esikuvien mukaan massiivisia ja jäykkiä. Aikakauden veistostyyliä kutsutaan Daidaloksen kuvanveistoksi.
Kreikkalaisen kuvanveiston huomio oli alusta lähtien ihmishahmoissa. Tyypilliseksi veistostyypiksi muodostuivat kurokset, jotka esittivät alastomia nuorukaisia, ja koret, jotka esittivät kokonaan vaatetettuja neitoja. Niitä pystytettiin usein haudoille, ja ne kuvasivat kauneusihanteita. Varhaisin tunnettu marmoriveistos on Nikandren kore (n. 650 eaa.). Suunnilleen samalle ajalle sijoittuu niin kutsuttu Auxerren nainen (n. 650–625 eaa.).
Klassinen kuvanveisto
Kreikkalainen kuvanveisto kehittyi klassisella kaudella huippuunsa muun kreikkalaisen taiteen tavoin. Kuvanveistotaiteen nopea kehitys alkoi 400-luvun eaa. Ateenassa heti persialaissotien jälkeen. Veistokset kuvasivat edelleen pääasiassa idealisoituja ihmishahmoja, pääasiassa alastomia miehiä tai verhottuja jumalattaria. Kuvanveistäjät tavoittelivat ihanteellisia mittasuhteita. Ajan myötä veistokset kehittyivät yhä realistisemmiksi, asennot vapautuivat, ja myös tunneilmaisu kehittyi. Samalla myös naisvartaloita alettiin kuvata yksityiskohtaisemmin ja lopulta myös alastomina.
Myöhäinen klassinen kausi
Skopas keskittyi kuvaamaan ihmisten ja jumalten tunteita voimakkaimmillaan. Hän teki veistoskoristeluja muun muassa Efesoksen Artemiin temppeliin, Tegean Athene Alean temppeliin ja Halikarnassoksen mausoleumiin. Timotheos teki Epidauroksen Asklepieionin veistoskoristelut sekä osan Halikarnassoksen mausoleumin koristeluista. Muihin hänen merkkiteoksiinsa kuuluvat muun muassa Athene sekä Leda ja joutsen.
Hellenistinen kuvanveisto
Varhaisen hellenistisen kauden kuvanveisto seuraili vielä pitkälti myöhäisklassista tyyliä. Syntyneet uudet hellenistiset kuningaskunnat toimivat usein taiteen suosijoina. Kuvanveisto kehittyi yhä hienostuneemmaksi ja veistosten tunneilmaisu yhä voimakkaammaksi.
GPS
9. maaliskuuta 2016 toiminnassa olevia satelliitteja on 31 kappaletta.
Historia
Ensimmäinen navigointikäyttöön tarkoitettu Navstar-satelliitti (Block I) laukaistiin vuonna 1978. Viimeinen ensimmäisen sukupolven Block I -satelliitti laukaistiin lokakuussa 1985. Viimeinen Block I -satelliitti poistettiin käytöstä marraskuussa 1995. Nykyisin käytössä olevat satelliitit ovat toisen sukupolven Block II, Block IIA ja Block IIR -tyyppisiä. 27. huhtikuuta 1995 paikannusjärjestelmä oli täydessä toimintakunnossa (FOC, Full Operational Capability). Toimintakuntoiseen konstellaatioon kuuluu vähintään 24 satelliittia, joista yhtä aikaa voi olla näkyvissä 12.
Toimintaperiaate ja paikannustarkkuus
GPS-paikannus perustuu siihen, että satelliitit lähettävät atomikellon ajan ja navigaatiosignaalin, jonka GPS-laite vastaanottaa. GPS-laite vastaanottaa signaalia samanaikaisesti useasta satelliitista. Satelliitteja tulee olla vähintään neljä, sillä päätelaitteen kello ei ole tarkka kuten satelliittien atomikellot. Päätelaitteen kellon ja todellisen ajan ero (kellovirhe) täytyy asettaa yhtälöissä tuntemattomaksi, jolloin tarvitaan vähintään neljän yhtälön ryhmä, jotta ratkaisu on yksikäsitteinen. Tämä vaatii havaintoa vähintään neljästä satelliitista.
Mateet
Lajit, anatomia ja levinneisyys
Mateiden taksonomisesta asemasta ja siihen kuuluvien lajien määrästä ei ole yksimielisyyttä. Fishes of the World -teos (2016) luokittelee mateet turskien alaheimoksi ja jakaa sen 3 sukuun ja 5 lajiin. FishBase puolestaan yhdistää Lotinae- ja Gaidropsarinae-alaheimot laajemmaksi mateiden heimoksi (Lotidae), jossa on 6 sukua ja 22 lajia. Ensin mainitun jaon mukaisilla mateilla on yksi 1–2 selkäevää ja yksi peräevä. Leuan alla on viiksisäie.
GPS
Toimintaperiaate ja paikannustarkkuus
jossa